CELEX: 32018R0828
Language: sl
Date: 2018-02-15 00:00:00
Title: Delegirana uredba Komisije (EU) 2018/828 z dne 15. februarja 2018 o spremembi Delegirane uredbe (EU) 2015/68 glede zahtev za protiblokirne zavorne sisteme, visokotlačne naprave za shranjevanje energije in enovodne hidravlične povezave (Besedilo velja za EGP.)

6.6.2018   
            
            
               SL
            
            
               Uradni list Evropske unije
            
            
               L 140/5
            
         DELEGIRANA UREDBA KOMISIJE (EU) 2018/828
   z dne 15. februarja 2018
   o spremembi Delegirane uredbe (EU) 2015/68 glede zahtev za protiblokirne zavorne sisteme, visokotlačne naprave za shranjevanje energije in enovodne hidravlične povezave
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (1) ter zlasti člena 17(5) Uredbe,
   ob upoštevanju naslednjega:
   
               (1)
            
            
               V uvodni izjavi 6 Delegirane uredbe Komisije (EU) 2015/68 (2) je predvideno, da bo Komisija ocenila zahtevo za vgradnjo protiblokirnih zavornih sistemov (ABS) v traktorje z največjo konstrukcijsko določeno hitrostjo med 40 km/h in 60 km/h od 1. januarja 2020. Na podlagi ocene te zahteve je Komisija sklenila, da se z opustitvijo zahteve za vgradnjo ABS v navedena vozila v Delegirani uredbi preprečijo nesorazmerni finančni stroški za industrijo in uporabnike, ki bi v končni fazi povzročili zakasnitev dejanske uporabe najsodobnejše tehnologije zavor na trgu. Zato bi bilo treba zahtevo za vgradnjo ABS v navedena vozila črtati.
            
         
               (2)
            
            
               Pogoji za delovanje visokotlačnih naprav za shranjevanje energije naj bi omogočili najsodobnejši razpon tlaka in določili ustrezen preizkus. Mejne vrednosti tlaka bi bilo zato treba ustrezno spremeniti.
            
         
               (3)
            
            
               Da bi državam članicam in industriji omogočili nemoten prehod na prepoved enovodnih hidravličnih povezav pri uporabi zahtev glede zaviranja iz Delegirane uredbe (EU) 2015/68 za nove traktorje, povezane s priklopniki, ki so že v uporabi, pri čemer se upošteva stopnja obnove voznega parka kmetijskih in gozdarskih vlečenih vozil, bi bilo treba uporabo prehodnih zahtev za enovodne hidravlične povezave zavornih naprav in zavorne spojke priklopnikov podaljšati do 31. decembra 2024.
            
         
               (4)
            
            
               Delegirano uredbo (EU) 2015/68 bi bilo zato treba ustrezno spremeniti.
            
         
               (5)
            
            
               Glede na to, da ta uredba vsebuje številne pomembne spremembe Delegirane uredbe (EU) 2015/68, ki so potrebne za njeno nemoteno uporabo, bi morala začeti veljati takoj –
            
         SPREJELA NASLEDNJO UREDBO:
   Člen 1
   Spremembe Delegirane uredbe (EU) 2015/68
   Delegirana uredba (EU) 2015/68 se spremeni:
   
               (1)
            
            
               člen 16 se nadomesti z naslednjim:
               „Člen 16
               Zahteve za enovodne hidravlične povezave in traktorje, opremljene z njimi
               1.   Zahteve za učinkovitost za enovodne hidravlične povezave zavornih naprav in zavornih spojk priklopnikov ter za traktorje, opremljene z enovodnimi hidravličnimi povezavami, so določene v Prilogi XIII. Te zahteve se uporabljajo do 31. decembra 2024.
               2.   Proizvajalci ne smejo vgrajevati enovodnih hidravličnih povezav v nove traktorje po 31. decembru 2024.“;
            
         
               (2)
            
            
               člen 17 se spremeni:
               
                           (a)
                        
                        
                           drugi odstavek se črta;
                        
                     
                           (b)
                        
                        
                           četrti odstavek se nadomesti z naslednjim:
                           „Z učinkom od 1. januarja 2025 nacionalni organi prepovejo dajanje na trg, registracijo ali začetek uporabe novih traktorjev, ki so opremljeni z enovodnimi hidravličnimi povezavami.“;
                        
                     
         
               (3)
            
            
               priloge I, IV in XIII k Delegirani uredbi (EU) 2015/68 se spremenijo v skladu s Prilogo k tej uredbi.
            
         Člen 2
   Začetek veljavnosti
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 60, 2.3.2013, str. 1.
   
      (2)  Delegirana uredba Komisije (EU) 2015/68 z dne 15. oktobra 2014 o dopolnitvi Uredbe (EU) št. 167/2013 Evropskega parlamenta in Sveta glede zahtev za zavorne sisteme vozil za homologacijo kmetijskih in gozdarskih vozil (UL L 17, 23.1.2015, str. 1).
   
      PRILOGA
      Priloge I, IV in XIII k Delegirani uredbi (EU) 2015/68 se spremenijo:
      
                  (1)
               
               
                  Priloga I se spremeni:
                  
                              (a)
                           
                           
                              točka 2.2.1.21.2 se črta;
                           
                        
                              (b)
                           
                           
                              točka 2.2.1.23 se nadomesti z naslednjim:
                              
                                          „2.2.1.23
                                       
                                       
                                          Traktorji, razen tistih iz točke 2.2.1.21.1, ki so opremljeni s protiblokirnimi zavornimi sistemi, morajo izpolnjevati zahteve iz Priloge XI.“;
                                       
                                    
                        
                              (c)
                           
                           
                              v točki 2.2.2.15.1.1 se črta besedilo „Ta tlak ne sme presegati 11 500 kPa.“;
                           
                        
                              (d)
                           
                           
                              vstavita se točki 2.2.2.15.1.1.1 in 2.2.2.15.1.1.2:
                              
                                          „2.2.2.15.1.1.1
                                       
                                       
                                          Ta nizki tlak v napravah za shranjevanje hidravlične energije ne sme presegati 11 500 kPa v sistemih z napravami za shranjevanje energije z največjim delovnim tlakom 15 000 kPa.
                                       
                                    
                                          2.2.2.15.1.1.2
                                       
                                       
                                          Ta nizki tlak v napravah za shranjevanje hidravlične energije lahko presega 11 500 kPa v sistemih z napravami za shranjevanje energije, ki se za izpolnjevanje predpisanega zavornega učinka polnijo na največji delovni tlak, ki presega 15 000 kPa.“
                                       
                                    
                        
            
                  (2)
               
               
                  V delu C Priloge IV (Hidravlični zavorni sistemi s shranjeno energijo) se vstavi točka 1.3.2.1.1:
                  
                              „1.3.2.1.1
                           
                           
                              pri sistemih z napravami za shranjevanje energije, ki se za izpolnjevanje zahtev glede predpisanega zavornega učinka polnijo na največji delovni tlak, ki presega 15 000 kPa, mora biti tlak v napravah za shranjevanje energije na začetku preskusa najvišji tlak, ki ga določi proizvajalec;“.
                           
                        
            
                  (3)
               
               
                  Priloga XIII se spremeni:
                  
                              (a)
                           
                           
                              točka 1.1 se nadomesti z naslednjim:
                              
                                          „1.1
                                       
                                       
                                          Enovodna hidravlična povezava se lahko vgradi v traktor, ki je opremljen z eno od naslednjih povezav:
                                          
                                                      (a)
                                                   
                                                   
                                                      katera koli vrsta povezave iz točke 2.1.4 Priloge I;
                                                   
                                                
                                                      (b)
                                                   
                                                   
                                                      katera koli vrsta povezave iz točk 2.1.5.1.1, 2.1.5.1.2 in 2.1.5.1.3 Priloge I. V tem primeru je lahko moški priključek enovodne hidravlične povezave moški priključek iz točke 2.1.5.1.1 Priloge I, da se prepreči podvajanje priključkov, pod pogojem, da so tlaki, ki nastajajo na tem priključku, v skladu s točkami 1.1.1, 1.1.2 in 1.1.3.“;
                                                   
                                                
                                    
                        
                              (b)
                           
                           
                              vstavijo se točke 1.1.1, 1.1.2 in 1.1.3:
                              
                                          „1.1.1
                                       
                                       
                                          V primeru, da sta krmilni in dodatni vod vlečenega vozila povezana, mora biti ustvarjeni tlak pm v skladu z diagramom 2 iz Dodatka 1 k Prilogi II.
                                       
                                    
                                          1.1.2
                                       
                                       
                                          V primeru, da je priključeno vlečeno vozilo z enovodno hidravlično povezavo, mora biti ustvarjeni tlak pm v skladu s točko 2 ali 3 te priloge.
                                       
                                    
                                          1.1.3
                                       
                                       
                                          Zaznavanje priključenih vodov iz točk 1.1.1 in 1.1.2 mora biti avtomatsko.“